	Първото, което прави впечатление в дадената таблица, е пълното съвпадение на всички допълнителни цифри в рождената дата на Сина с набора от допълнителни цифри за последната от петте разглеждани дати — 12 април 1978 година. Това може да означава, че всички поставени от самата Природа или Вселена пред този младеж цели и задачи са изпълнени, тъй като напълно са използвани неговите заложби (30 3) и са постигнати окончателните резултати (32 5). Възниква естественото противоречие с реалността, тъй като, имайки 5555 и 333, той би трябвало да тласне науката напред, като направи значителни открития, но освен единствената статия в академичното списание, която няма революционно значение, не познаваме други трудове. Ако успеем да си изясним даденото противоречие, ще можем окончателно да разберем всичко, станало през последните пет дни от събитието.